Statistika ppubblikata mill-aġenzija internazzjonali tal-aħbarijiet CNN uriet kif Malta hija t-tmien l-aktar pajjiż fid-dinja li laqqmet kompletament il-popolazzjoni tagħha biż-żewġ dożi tal-vaċċin għall-Covid-19. L-istatistika li ngħatat prominenza mis-CNN turi li Malta hija l-aktar pajjiż fl-Unjoni Ewropea li laqqmet kompletament nies kontra l-Coronavirus. L-Iżrael jibqa' l-aktar pajjiż li laqqam nies fid-dinja, segwit minn Ġibiltà li hija territorju tar-Renju Unit. Sa issa Malta laqqmet bl-ewwel doża 14% tal-popolazzjoni.